Maggy Masselter
D'Maggy Masselter, 1942 zu Rëmeleng gebuer, ass eng lëtzebuergesch Nonn, Molerin a Sculptrice.

No hirem Studium am Institut pédagogique zu Walfer ass d'Maggy Masselter vun 1967 bis 1972 zu Nanzeg op d'École des beaux-arts de Nancy (haut École nationale supérieure d'art de Nancy) gaangen an ass an d'Kongegratioun vun der Doctrine chrétienne agetrueden. Bis zu hirer Pensioun huet si als Formatrice am PRH Formation Développement a Frankräich geschafft.

Hir Wierker, dacks mat engem déiwe reliéisen Hannergrond, ginn zanter 1972 a Frankräich an zu Lëtzebuerg ausgestallt.

D'Maggy Masselter lieft a schafft zu Marguerittes am Departement Gard.

Kuckt och 
 Lëscht vu lëtzebuergesche Konschtschafenden

Um Spaweck 
 Video an deem d'Kënschtlerin hir Moltechnik erkläert 

Gebuer 1942
Lëtzebuergesch Moler